cy de ceb su en de en cy en cy cy cy cy cy cy cy cy cy en jbo de en de cy cy cy fa gn es en cy cy cy cy cy en cy cy cy en cy de de cy su cy cy de cy fa gn es cy cy en es cy es cy cy en en
Ymgysylltu Â’r Gymuned - Grŵp Watkin Jones
Gan fod ein safleoedd adeiladu wedi’u lleoli yng nghanol cymunedau rydym yn cymryd ein cyfrifoldebau cymdeithasol corfforaethol o ddifrif. Ein nod yw chwarae rhan go iawn mewn bywyd lleol a meithrin cysylltiadau cryf â grwpiau cymunedol. Mae cyfran fechan o’n gweithgareddau’n cynnwys ymweld ag ysgolion i godi ymwybyddiaeth am iechyd a diogelwch a chyhoeddi newyddlenni chwarterol i sicrhau bod y gymdogaeth leol yn cael y wybodaeth ddiweddaraf am ddatblygiadau yn eu hardal.
Rydym hefyd yn cydnabod pwysigrwydd annog pobl ifanc i ystyried gyrfa yn y diwydiant adeiladu. Rydym yn ymweld ag ysgolion a cholegau lleol i drafod y gyrfaoedd sydd ar gael ac yn gwahodd myfyrwyr i fynd o amgylch ein datblygiadau i gael cipolwg ar ein gwaith.
Rydym yn cefnogi pobl ifanc sy’n cymryd y camau cyntaf yn eu gyrfaoedd drwy gynnig rhaglenni profiad gwaith strwythuredig a chynlluniau ysgoloriaeth. Yn ogystal â hyn, mae ein rhaglen hyfforddi graddedigion wedi’i chynllunio i ddatblygu a chefnogi cynfyfyrwyr i arwain a thyfu Grŵp Watkin Jones yn y dyfodol.
Rydym hefyd yn gallu cynnig cymorth ariannol i brosiectau sydd o fudd i’r gymuned. Mae Cronfa Gymunedol Watkin Jones yn dyfarnu grantiau o hyd at £1,000 i helpu syniadau ddod yn realiti. Nod y Gronfa yw cefnogi ystod eang o brosiectau gyda phwyslais arbennig ar wella’r amgylchedd ffisegol a gwella ansawdd bywyd pobl leol.
Croesewir ceisiadau gan grwpiau cymunedol a mudiadau nid-er-elw. Mae’r broses ymgeisio’n syml ac wedi’i chynllunio i annog grwpiau o bob rhan o’r gymuned i gyflwyno eu prosiectau i’w hystyried.
Llwythwch becyn cais i lawr >
Nid yn unig yr ydym yn cynnig cymorth i grwpiau cymunedol lleol, ond mae’r cynnig yn agored i elusennau hefyd. Bob blwyddyn rydym yn dewis elusen i helpu i godi arian a chodi ymwybyddiaeth tuag ati. Ein helusen ar gyfer 2014 – 2015 yw Hosbis Plant TÅ· Gobaith.
Mae TÅ· Gobaith, rhan o Hosbis Plant TÅ· Gobaith, yn darparu gofal a chymorth arbenigol i blant sy’n byw â chyflyrau sy’n cyfyngu bywyd, pobl ifanc a’u teuluoedd. Maent yn cynnig ystod eang o wasanaethau gan gynnwys gofal seibiant a diwedd oes yn yr hosbis a/neu yng nghartref y teulu, a chefnogaeth fel cynghori, eiriolaeth a hybu hawliau plant, pobl ifanc a gofalwyr. Mae eu cymorth ar gael 24 awr y dydd, 365 diwrnod y flwyddyn.
Agorodd TÅ· Gobaith ei ddrysau yn gyntaf yn 2004, sy’n golygu bod 2014 yn nodi 10 mlynedd o ofalu am blant arbennig iawn a’u teuluoedd. Fel rhan o’u dathliadau 10 mlynedd, mae TÅ· Gobaith wedi ymrwymo i godi hyd yn oed fwy o arian er mwyn sicrhau eu dyfodol hanfodol. Gan ein bod wedi gweithio mor agos â ThÅ· Gobaith dros nifer o flynyddoedd ac wedi gweld y gwahaniaeth a wnânt i gannoedd o deuluoedd ar draws Gogledd Cymru, rydym yn teimlo’n angerddol tuag at eu cefnogi gyda’u her fwyaf hyd yn hyn.
Ewch i wefan TÅ· Gobaith >
Rhagor o wybodaeth am ein
Polisi Amgylcheddol Rhagor o wybodaeth am ein
Dewch i wybod y diweddaraf
Cofrestrwch gyda’ch cyfeiriad e-bost a
dewch i wybod y diweddaraf
Rwy'n cytuno bod fy data personol yn cael ei storio a'i ddefnyddio i dderbyn y cylchlythyr.
Rwy'n cytuno i dderbyn gwybodaeth, newyddion a chynigion gan Watkin Jones.
Watkin Jones ©2019 | T&Cs | Privacy Policy | Cookies Policy | List of Cookies | How to remove cookies | Sitemap Hosted by Heckford